b'\n_START_ARTICLE_\nCosalita\n_START_SECTION_\nCaracter\xc3\xadstiques\n_START_PARAGRAPH_\nLa cosalita \xc3\xa9s un sulfur de plom i bismut, amb f\xc3\xb3rmula Pb\xe2\x82\x82Bi\xe2\x82\x82S\xe2\x82\x85. Sembla contenir coure com a constituent essencial. Cristal\xc2\xb7litza en el sistema ortor\xc3\xb2mbic i la seva lluentor \xc3\xa9s met\xc3\xa0l\xc2\xb7lica. Generalment es troba de manera massiva, per\xc3\xb2 el seu h\xc3\xa0bit inclou cristalls prism\xc3\xa0tics allargats, freq\xc3\xbcentment amb formes similars a agulles i capil\xc2\xb7lars, o de manera fibrosa o en forma de plomes._NEWLINE_Segons la classificaci\xc3\xb3 de Nickel-Strunz, la cosalita pertany a "02.JB: Sulfosals de l\'arquetip PbS, derivats de la galena, amb Pb" juntament amb els seg\xc3\xbcents minerals: diaforita, freieslebenita, marrita, cannizzarita, wittita, junoita, neyita, nordstr\xc3\xb6mita, nuffieldita, proudita, weibullita, felbertalita, rouxelita, angelaite, cuproneyita, geocronita, jordanita, kirkiita, tsugaruita, pillaita, zinkenita, scainiita, pellouxita, chovanita, aschamalmita, bursaita, eskimoita, fizelyita, gustavita, lillianita, ourayita, ramdohrita, roshchinita, schirmerita, treasurita, uchucchacuaita, ustarasita, vikingita, xilingolita, heyrovsk\xc3\xbdita, andorita IV, gratonita, marrucci\xc3\xafta, vurro\xc3\xafta i arsenquatrandorita.\n_START_SECTION_\nFormaci\xc3\xb3\n_START_PARAGRAPH_\nEs pot trobar en filons hidrotermals a temperatura moderada, en dip\xc3\xb2sits de contacte metasom\xc3\xa0tics, en reempla\xc3\xa7aments epitermals i en pegmatites.'